ત્રીજે દિવસે સવારે મેં નક્કી કર્યું કે આજે હું વોક કરવા નહીં જાઉં એને બદલે અહીં જ રહીને મિ. ફેક્સ અને મિ. ચાર્લ્સને કુકિંગમાં મદદ કરીશ. આથી તે દિવસે હું કુકિંગમાં હેલ્પ કરવા માટે મારા બે સાથીઓની સાથે જોડાયેલી હતી. અમે ત્રણેય સાથે રહી કૂકિંગની શરૂઆત કરી કારણ કે, જંગલમાં ગયેલાં બાળકો ગમે તે સમયે આવે તોયે તેમને ફૂડ તૈયાર મળે તો તેઓ જંક ફૂડ ન ખાય. આમ વિચારી અમે ત્રણેય કિચનના કામમાં એટલાં મગ્ન બની ગયાં હતાં કે અમને ખબર જ ન રહી કે અમારા ઘરમાં કોઈ આવી ગયું છે. એણે આવીને ચૂપચાપ અમારા ઘરમાં પગ મૂક્યો અને જ્યાંથી ફૂડની સુગંધ આવતી હતી તે દિશા તરફ ચૂપચાપ ચાલ્યો ગયો. થોડી વાર પછી ફૂડ કેબિનમાંથી અવાજ આવવા લાગ્યા. આ અવાજ સાંભળીને પહેલાં અમને લાગ્યું કે કોઈ બાળક આવી ગયું છે. પણ જ્યારે ફૂડની જગ્યામાંથી ખખડબખડનો અતિશય અવાજ વધી ગયો ત્યારે અમને લાગ્યું કે જરા ચૅક કરી લઈએ કે કોણ આવ્યું. આમ વિચાર કરતાં જ મિ. ફેક્સ કહે ચાલો, હું જઇને ચેક કરી લઉં, તે સાંભળી મેં કહ્યું ઊભા રહો હું તમારી સાથે આવું છું, આ સાંભળી મિ. ફેક્સ કહે ઈટ’સ ઓકે મિસ માલકન, તમે બેસો, હું ચેક કરી લઉં. એમની વાત સાંભળી મેં કહ્યું કે, અરે એ તો મને ટોમેટો સૂપનાં કેન પણ જોઈએ છે તેથી હું પણ આવી જાઉં છું. મારી વાત સાંભળી મિ. ફેક્સ કહે, ઓહહ ઓકે. કહી બે કદમ આગળ ચાલતા થયા. મિ ફેક્સની પાછળ જવા માટે હું જેવી ઊભી થઈ કે તરત જ મિ. ચાર્લ્સ કહે, મિસ માલકન, ટમેટો સૂપના કેન સાથે ટોમેટો ચંક્સનું પણ કેન લઈ આવજો ને. મિ. ચાર્લ્સની વાતમાં હોંકારો દઈ હું ફૂડ કેબિન તરફ ગઈ.